Document ID: /roh_data/filtered/Bilingualer_Corpus_interleaved-it-rm.jsonl.gz/1760

This is a text translated from Italian to Rumantsch Grischun.
Strategia immobiliare cantonale: stabilito lo scadenzario per il centro amministrativo "sinergia" a Coira

Il Cantone dei Grigioni sta sviluppando in modo spedito il progetto "sinergia" per un nuovo centro amministrativo a Coira. L'Ufficio edile ha ora stabilito lo scadenzario per l'ulteriore procedura nella strategia immobiliare cantonale. Per chiarire questioni aperte, entro fine agosto è previsto lo svolgimento di una pianificazione di prova. Il messaggio edilizio dovrà essere disponibile entro dicembre 2010.

Nella sessione di dicembre 2009, il Gran Consiglio ha discusso il rapporto sulla strategia immobiliare del Cantone e la prevista attuazione a Coira. In esso, il Cantone punta su forti centri regionali. Anche a Coira è previsto l'accorpamento di gran parte dell'Amministrazione cantonale in un complesso per circa 725 posti di lavoro. Il Gran Consiglio ha preso atto del rapporto e ha approvato a grande maggioranza la variante di attuazione "sinergia".

Dopo questa decisione positiva, il progetto "sinergia" viene portato avanti rapidamente. Nel corso di quest'anno è previsto lo svolgimento di una pianificazione di prova. Lo scopo è di chiarire questioni ancora aperte, come ad es. la conferma del piano d'esercizio generale, la comprova della realizzabilità del progetto, l'accessibilità o un'esecuzione a lotti e a tappe. Questa progettazione costituisce la base per il successivo calcolo dei costi e per l'allestimento del necessario messaggio edilizio a destinazione del Gran Consiglio. Il concorso di progetto verrà svolto solo dopo l'approvazione in Parlamento. Infine il progetto necessiterà anche di una votazione popolare.

L'ulteriore scadenzario è il seguente:

pianificazione di prova entro fine agosto 2010

elaborazione del messaggio edilizio entro dicembre 2010

deliberazione in Gran Consiglio nella sessione di aprile 2011

votazione cantonale nel novembre 2011

pianificazione e realizzazione 2012-2018

"sinergia" – i fatti più importanti in breve

"sinergia" è il progetto più grande e più efficace della strategia immobiliare cantonale per uno sgravio duraturo delle finanze cantonali. La situazione attuale a Coira è insoddisfacente. Gli edifici amministrativi esistenti presentano uno sfruttamento inefficiente degli spazi. Negli immobili esistenti, il fabbisogno di spazio conforme all'utilizzazione non può essere soddisfatto.

La realizzazione di "sinergia" è, sotto tutti gli aspetti, più economica dei risanamenti inevitabili e costosi degli edifici abitativi utilizzati al momento dall'Amministrazione. La grandezza del nuovo complesso si orienta al fabbisogno odierno. Esso non rappresenta quindi né un pericolo d'ingrandimento dell'Amministrazione, né di un'ulteriore centralizzazione a Coira.

Gli investimenti netti per "sinergia" ammontano a circa 50 milioni di franchi (considerato il ricavo dall'alienazione di immobili propri). Grazie al nuovo complesso amministrativo potranno essere risparmiati tra 1,8 e 2,2 milioni di franchi all'anno. Dopo 25 anni, gli investimenti netti saranno completamente saldati.

Per la Città di Coira, "sinergia" rappresenta un'opportunità unica. In posizione centrale e molto richiesta si libereranno immobili per appartamenti e per l'artigianato. I nuovi utilizzatori rappresenteranno a loro volta un potenziale economico altrettanto grande per l'artigianato locale. Si deve partire dal presupposto che essi creeranno impulsi supplementari nella città vecchia, anche negli orari marginali e la sera.

Il nuovo complesso amministrativo, nel punto centrale di sviluppo economico (PCS) Coira Ovest, presenta un'ubicazione ideale e comoda per i visitatori. L'ubicazione sgrava il traffico nella città vecchia ed è ben accessibile con i mezzi di trasporto pubblici.

Persona di riferimento:

Markus Dünner, capo servizio cantonale delle costruzioni, Ufficio edile dei Grigioni, telefono 081 257 36 31

Organo: Ufficio edile

Fonte: it Ufficio edile

05.05.2010
Strategia chantunala d'immobiglias: il plan da termins per il center d'administraziun "sinergia" a Cuira è fixà

Il chantun Grischun cuntinuescha speditivamain a sviluppar il project "sinergia" per in nov center d'administraziun a Cuira. L'uffizi da construcziun auta ha fixà ussa il plan da termins per l'ulteriur proceder en connex cun la strategia chantunala d'immobiglias. Per sclerir dumondas avertas duai vegnir realisada ina planisaziun da test fin la fin d'avust. La missiva da construcziun duai esser avant maun fin il december 2010.

En la sessiun da december 2009 ha il cussegl grond tractà il rapport davart la strategia d'immobiglias dal chantun e la realisaziun respectiva planisada a Cuira. Il chantun metta l'accent sin ferms centers regiunals. Er a Cuira duai ina gronda part da l'administraziun chantunala vegnir concentrada en in edifizi nov che duai cuntegnair circa 725 plazzas da lavur. Il cussegl grond ha prendì enconuschientscha dal rapport ed approvà cun ina gronda maioritad la varianta da realisaziun "sinergia".

Suenter questa decisiun positiva vegni cuntinuà en moda speditiva cun il project "sinergia". Igl è previs da realisar ina planisaziun da test en il decurs da quest onn. Cun quella duain vegnir scleridas dumondas ch'èn anc avertas, sco per exempel la conferma dal concept da gestiun general, la cumprova da la realisaziun, l'avertura per il traffic u la realisaziun da las etappas da construcziun. Questa projectaziun furma la basa per eruir pli tard ils custs e per elavurar la missiva da construcziun necessaria per mauns dal cussegl grond. La concurrenza da projects vegn realisada pir suenter ch'il parlament ha approvà la missiva da construcziun. La finala è anc necessaria ina votaziun dal pievel en chaussa.

L'ulteriur plan da termins sa preschenta sco suonda:

planisaziun da test fin la fin d'avust 2010

elavuraziun da la missiva da construcziun fin il december 2010

discussiun en il cussegl grond durant la sessiun d'avrigl 2011

votaziun chantunala il november 2011

planisaziun e realisaziun ils onns 2012 fin 2018

"sinergia" – ils fatgs ils pli impurtants en furma concisa

"sinergia" è il project il pli grond ed efficazi da la strategia chantunala d'immobiglias per distgargiar en moda persistenta las finanzas chantunalas. La situaziun actuala a Cuira na cuntenta betg. Il spazi dals edifizis da l'administraziun existents na vegn betg utilisà en moda effizienta. Il basegn da spazi confurm a l'utilisaziun po vegnir garantì mo insuffizientamain da las immobiglias existentas.

La realisaziun da "sinergia" è en tuts reguards pli economica che las sanaziuns indispensablas e charas dals edifizis d'abitar che vegnan duvrads oz da l'administraziun. La grondezza da l'edifizi nov sa drizza tenor il basegn actual. El na furma perquai ni in pregiudizi per in'extensiun da l'administraziun ni per in'ulteriura centralisaziun a Cuira.

Las investiziuns nettas per "sinergia" importan var 50 milliuns francs (il retgav or da la vendita d'atgnas immobiglias è er resguardà). Cun la construcziun da l'edifizi nov per l'administraziun pon vegnir spargnads tranter 1,8 e 2,2 milliuns francs. Las investiziuns nettas vegnan pajadas cumplettamain en 25 onns.

Per la citad da Cuira porscha "sinergia" ina schanza unica. En il center tschertgà vegnan libras immobiglias per abitaziuns e per il mastergn. Las novas utilisadras ed ils novs utilisaders vegnan ad esser in potenzial economic tuttina grond per il mastergn local. Igl è da quintar che quellas e che quels vegnan a dar ulteriurs impuls al center da Cuira er durant las uras marginalas e la saira.

L'edifizi nov per l'administraziun en il punct central dal svilup economic a Cuira vest è posiziunà en moda ideala e favuraivla per las utilisadras e per ils utilisaders. Il lieu distgargia il traffic en il center ed è bain cuntanschibel cun ils meds da transport publics.

Infurmaziuns:

Markus Dünner, architect chantunal, uffizi da construcziun auta dal Grischun, telefon 081 257 36 31

Gremi: uffizi da construcziun auta

Funtauna: rg uffizi da construcziun auta

05.05.2010